港會鬥大埔要創造驚喜
港會在聯賽已遭遇3連敗,加上兩位後防主力積施利及白星馳亦因累積黃牌數要停賽,主教練東尼咸美頓(Tony)承認形勢非常不利:「雖然今季喺『賽馬會菁英盃』對過大埔,但佢哋羅致咗盧卡斯等新球員後強咗好多,對住邊隊都有能力贏波,預咗今場好惡踢。」Tony續道部分主力有傷在身,呼籲其餘球員盡力頂住對手攻勢,嘗試製造驚喜。
堅Sir︰踢仿真草地肯定難打
「綠戰士」以0比0賽和傑志後,繼續緊追前列,惟大戰接踵而來,大埔即將進入10日4賽的緊密賽程,對主教練李志堅的排兵布陣將會是一大挑戰。「依家就好似踩緊鋼線咁,球隊本身人腳唔多,冇得去計算點樣洗牌,去到港會仿真草地獄主場,肯定好難打,希望呢場可以主導形勢。」鄭子森仍需要時間養傷,是役無緣披甲,「堅Sir」就期望羅振庭盡快康復。